Nous estant prieur et couvent de Saint-Martin d’Ostun congnoissons et confessons avoir eu et receu de honorable homme et saige Renault de Thoisy, conseiller de monseigneur le duc de Bourgoingne et son chastellain de Glennes et de Rossillon, la some de soixante solz tournois qui dehuz nous sont chascun an par mon dit seigneur, d’anuelle rente, à cause de feu monseigneur Eude de Rossillon qui le nous laissa sur la dite chastellenie pour ung anniversaire que nous célébrons une fois l’an en la dite église, au terme de la feste de Toussaint; desquels LX sous, et pour le dit terme de Toussains dernier passé, nous nous tenons pour contens et en quittons mon dit seigneur, son dit receveur et tous autres. En tesmoing de ce, nous avons mis notre scel en ces présentes signées du seing manuel de frère symon Bergeot, nostre pitancier, le premier jour de janvier l’an MCCCC et vint. BERGEOT.